
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595



Р Е Ш Е Н И Е  
№  РС-18286-18-061


      Днес, 09.10.2019 година, в град София, Комисията за противодействие на корупцията и за  отнемане на незаконно придобитото имущество, в състав:

Член: Антоанета Цонкова
Член: Пламен Йоцов
Член: Силвия Къдрева


У  С  Т  А  Н  О  В  И:

Производството е по реда на чл. 71, ал. 1, предл. първо от Закона за противодействие на корупцията и за отнемане на незаконно придобитото имущество /ЗПКОНПИ/, образувано по сигнал с рег. № ЦУ 01/ 18286 от 27.12.2018 г.
Сигналът е подаден против Катя Христофорова – общински съветник в Общински съвет П.
По същество в сигнала се излагат твърдения за възможен конфликт на интереси, в случай че Катя Христофорова, в качеството ѝ на общински съветник в Общински съвет  П.е гласувала в Общински съвет П. в полза на „***“ ООД, във връзка с данни за наличие на свързаност между нея и един от съдружниците в дружеството.
В рамките на проверката по производството КПКОНПИ е събрала доказателства за служебното качество на Катя Христофорова,  протокол № 8/26.02.2016г. на Общински съвет П. със списък с поименно гласуване на т. 1 от дневен ред на заседание № 8/26.02.2016г. на Общински съвет П., протокол № 34/30.01.2018г. на Общински съвет П. със списък на поименно гласуване на т. 1 ОС-800/08.12.2017г. на  Общински съвет П., писма с рег. № ОС-78/31.01.2019г. и рег. № ОС-83/04.02.2019г. на Общински съвет П., докладна записка ОС-83/03.12.2015г. от И. А. – кмет на Община П. с приложенията към нея, списък с поименното гласуване на т. 1 от дневния ред на заседание № 34/30.01.2018г. на Общински съвет П.,  експертна оценка № 3380/27.11.2015г. на обект „Поземлен имот с идентификатор 57491.503.578 – гр. П., ул. „***“ с възложител Община П., Акт за частна общинска собственост № 5772, заявление с вх. № 30-2608-1/26.06.2015г., скица на поземлен имот № 15-488086-10.11.2015г., удостоверение за данъчна оценка по чл. 264, ал. 1 от ДОПК с изх. № ДО003806/16.11.2015г, договор за продажба на недвижим имот от 15.09.1999г. между Община П. и „***“ ООД, писмо с изх. рег. № 94М-1464-2/10.02.2016г., заповед № РД-16-262/28.03.2016г. на кмета на Община П., договор за продажба на недвижим имот по реда на ЗОС с изх. рег. № Д-354/20.05.2016г.  
КПКОНПИ служебно е направила справки в НБД „Население“, Търговския регистър и регистър на юридическите лица с нестопанска цел.

След като обсъди събраните в хода на административното производство доказателства, Комисията установи следното от фактическа страна:

Сигналът е образуван при условията на чл. 47, ал. 1 от ЗПКОНПИ.
		       Катя А. Христофорова е избрана за общински съветник  с Решение № 178-МИ от 29.10.2015г. на Общинска избирателна комисия П. за мандат 2015-2019г.  
		       Видно от Търговския регистър и регистър на юридическите лица с нестопанска цел, управител и съдружник в „***“ ООД с ЕИК*** от 02.09.2008г. е А. Г. Х.. 
		       Съгласно справка в НБД „Население“ Катя А. Хростофорова е дъщеря на А. Г. Х.
		      С Докладна записка с рег. № 00-83 от 03.12.2015г., кметът на Община П. е внесъл предложение до Общински съвет П. да приеме решение, с което на основание чл. 21, ал.1, т. 8 от ЗМСМА, чл. 35 от ЗОС и съгласно чл. 36 и чл. 37 от Наредбата за реда за придобиване, управление и разпореждане с общинско имущество, Общинският съвет П. да приеме оценката в размер на 306 600 лв. /без ДДС/ на придобиваното право на собственост от „***“ ООД на общински имот, съставляващ поземлен имот с идентификатор 57491.503.578 по КК и КР гр. П., съответстващ на УПИ II, кв. 18а по регулационния план на гр. П., целия на площ от 600 кв. м., при граници подробно описани в АЧОС 5772/16.11.2015г.
		      Видно от Протокол № 8/26.02.2016г., Общински съвет П. е приел решение № 77/26.02.2016г., с което е приел оценката в размер на 306 600 лв. /без ДДС/ на придобивното право на собственост от „***“ ООД на посочения имот с  идентификатор 57491.503.578 по КК и КР гр. П.. Видно от списъка на поименното гласуване по т. 1 от дневния ред: „ОС-83/03.12.2015г. – Докладна записка от И. А. – Кмет на Община П., относно разпореждане с имот – частна общинска собственост“, решението е прието общо с 12 гласа „за“, 5 гласа „против“ и 3 гласа „въздържал се“ от 20 присъстващи общински съветници. Катя А. Христофорова е гласувала „въздържал се“.
		     Съгласно Експертна оценка № 3380/27.11.2015г., възложена от Община П. на „***.“ ЕООД - гр. Б., поземлен имот с идентификатор 57491.503.578, находящ се в гр. П., ул. „***“, съответстващ на УПИ II в кв. 18а по регулационния план на гр. П. е с цена на недвижимия имот в размер на 306 600 лв./ без ДДС/.
		В съответствие с Решение № 77/26.02.2016г. на Общински съвет П., кметът на Община П. е издал Заповед № РД-16-262/28.03.2016г. , с която нарежда да се продаде на „***.“ ООД недвижим имот – частна общинска собственост, представляващ поземлен имот с идентификатор 57491.503.578 по КК и КР на гр. П., идентичен с УПоод
И II в кв. 18а по регулационния план на гр. П., целият на площ от 600 кв.м., актуван с Акт за частна общинска собственост № 5772/16.11.2015г., вписан в СВ към ПРС под дв. вх. рег. № 3589, Том 12, № 131 от 17.11.2015г., като цената на недвижимия имот е 306 600 лв./ без ДДС/. 
	       На 11.05.2016г. е сключен договор за продажба на недвижим имот по реда на ЗОС за горепосочения имот с продавач Община П. и купувач „***“ ООД за сумата 306 600 лв./ без ДДС/.
	С Решение № 717/30.01.2018г. на основание чл. 21, ал. 1, т. 11 и т. 8 от ЗМСМА, чл. 131, ал. 2, т. 1 от ЗУТ, Общински съвет П. е отказал да съгласува проект за изменение на ПУП-ПЗ за УПИ II (ПИ 57491.503.578  по КК), отреден за ресторант и хотел в кв. 18а по плана на гр. П., който е предвиждал УПИ II да се отреди за хотел, жилищна сграда и КОО. Решението по т. 1 от дневния ред : „ОС-800/08.12.2017г. – Докладна записка от И. А. – кмет на Община П., относно проект за изменение на ПУП-ПЗ за УПИ II (ПИ 57491.503.578 по КК) в кв. 18а по плана на гр. П.“ е прието с 0 гласа „за“, 15 гласа „против“ и 3 гласа „въздържали се“ от 18 присъстващи общински съветници. Катя А. Христофорова не е присъствала при приемане на това решение от Общински съвет П. и не е гласувала решението.

	 
Въз основа на така изяснената фактическа обстановка, Комисията установи следното от правна страна:

Сигналът е образуван при условията на чл. 47, ал. 1 от ЗПКОНПИ.
За да е осъществен конфликт на интереси по смисъла на чл. 2 ЗПУКИ (отм.) и чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
      			Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.) и чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Съгласно  чл. 2 от ЗПУКИ (отм.) и чл. 52 от ЗПКОНПИ наличието на лице, заемащо висша публична длъжност по смисъла на чл. 6, ал. 1 от ЗПКОНПИ, е задължителна предпоставка за Комисията да разгледа и да се произнесе по сигнал за установяване на конфликт на интереси.
Като общински съветник в Общински съвет П., Катя А. Христофорова е лице, заемало публична длъжност, съгласно чл. 3, т. 9 от ЗПУКИ (отм.), съответно лице, заемащо висша публична длъжност по чл. 6, ал. 1, т. 32 от ЗПКОНПИ и компетентна да се произнесе относно наличието или липсата на конфликт на интереси по отношение на нея е КПКОНПИ. 
				Катя А. Христофорова и А. Г. Х. като роднини по права линия – баща и дъщеря, са свързани лица по смисъла на § 1, т. 1 от ДР на ЗПУКИ (отм.), респ. по § 1, т. 15, б. „а“  от ДР на ЗПКОНПИ.
				Катя А. Христофорова е упражнила правомощия по служба като е гласувала с „въздържал се“ решение № 77/26.02.2016г. на Общински съвет П., но не може да се приеме, че е налице гласуване в частен интерес, тъй като нейното поведение не е насочено към създаване на полза, финансова изгода за дружеството „***“ ООД.
				Съгласно чл. 27, ал. 3 от Закона за местното самоуправление и местната администрация, решенията на общинския съвет се вземат с явно гласуване с мнозинство повече от половината от присъстващите съветници. Гласуването на Христофорова в конкретния случай няма тежестта да промени решението на общинския съвет в обратния смисъл.
				Липсват упражнени правомощия от Катя Христофорова при гласуване на Решение № 717/30.01.2018г.  на основание чл. 21, ал. 1, т. 11 и т. 8 от ЗМСМА, чл. 131, ал. 2, т. 1 от ЗУТ, с което Общински съвет П. е отказал да съгласува проект за изменение на ПУП-ПЗ за УПИ II (ПИ 57491.503.578  по КК), отреден за ресторант и хотел в кв. 18а по плана на гр. П., който първоначално е предвиждал УПИ II да се отреди за хотел, жилищна сграда и КОО, тъй като същата не е присъствала при гласуването на решението от Общински съвет П..

				Липсата на частен интерес от лицето, заемащо публична/ висша публична длъжност при гласуване на Решение № 77/26.02.2016 г. на Общински съвет П., както и неупражняване на правомощия или действия от Катя Христофорова при гласуването на Решение № 717/30.01.2018 г. на Общински съвет П., в неин личен или в частен интерес на свързано с нея лице по смисъла на по смисъла на § 1, т. 1 от ДР на ЗПУКИ (отм.), респ. по § 1, т. 15, б. „а“  от ДР на ЗПКОНПИ, води до невъзможност за реализиране на фактическия състав на конфликта на интереси като административно нарушение по  ЗПКОНПИ, респ. ЗПКОНПИ (отм.).
	
Предвид изложеното, на основание чл. 74, ал. 1 и ал. 2 ЗПКОНПИ, Комисията за противодействие на корупцията и за отнемане на незаконно придобитото имущество 



Р Е Ш И:

			НЕ УСТАНОВЯВА конфликт на интереси по отношение на Катя А. Христофорова, ЕГН *** – общински съветник в Общински съвет П. – лице,   заемало публична длъжност, съгласно чл. 3, т. 9 от ЗПУКИ (отм.), респективно заемащо висша публична длъжност по чл. 6, ал. 1, т. 32 от ЗПКОНПИ, във връзка с гласуване „въздържал се“ при приемане на решение № 77/ 26.02.2016 г. на Общински съвет П., поради липсата на частен интерес – неин или на свързано с нея лице по смисъла на § 1, т. 1 от ДР на ЗПУКИ (отм.), респ. по § 1, т. 15, б. „а“  от ДР на ЗПКОНПИ.

	НЕ УСТАНОВЯВА конфликт на интереси по отношение на Катя А. Христофорова, ЕГН *** – общински съветник в Общински съвет П. – лице,   заемащо висша публична длъжност по смисъла на чл. 6, ал.1, т. 32 от ЗПКОНПИ, във връзка с приемане на решение № 717/30.01.2018г. на Общински съвет П. поради липсата на упражнени правомощия.

	Препис от решението да се изпрати на Окръжна прокуратура – Б., с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 


КОМИСИЯ:



Член: /п/ /Антоанета Цонкова/

Член: /п/ /Пламен Йоцов/

Член:/п/ /Силвия Къдрева/

